
Ministru kabineta noteikumi Nr. 350
Rīgā 2024. gada 11. jūnijā (prot. Nr. 24 31. §)
Grozījumi Ministru kabineta 2018. gada 24. jūlija noteikumos Nr. 439 "Nekustamā īpašuma valsts kadastra informācijas pieprasīšanas un izsniegšanas kārtība"
Izdoti saskaņā ar Nekustamā īpašuma valsts
kadastra likuma 89. pantu un
likuma "Par nekustamā īpašuma nodokli"
4. panta trešo daļu
· Izdarīt Ministru kabineta 2018. gada 24. jūlija noteikumos Nr. 439 "Nekustamā īpašuma valsts kadastra informācijas pieprasīšanas un izsniegšanas kārtība" (Latvijas Vēstnesis, 2018, 147. nr.) šādus grozījumus:
· 1. Izteikt 38. punktu šādā redakcijā:
· "38. Lai budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes Likuma par budžetu un finanšu vadību izpratnē varētu veikt normatīvajos aktos grāmatvedības kārtošanas un organizācijas jomā noteikto datu salīdzināšanu par to īpašumā vai valdījumā esošiem nekustamā īpašuma objektiem pārskata gada slēguma inventarizācijai, Valsts zemes dienests bez maksas nodrošina aktuālo Kadastra informācijas sistēmas datu pieejamību Valsts zemes dienesta portāla e-pakalpojumā "Mani dati Kadastrā" vai šo noteikumu 34.1. vai 35.1. apakšpunktā noteiktajā kārtībā."
· 2. Papildināt ar 38.1 punktu šādā redakcijā:
· "38.1 Lai nodrošinātu zvērinātu tiesu izpildītāju ar tā amata pienākumu pildīšanai nepieciešamajiem arhīva dokumentiem, Valsts zemes dienests pēc zvērināta tiesu izpildītāja pieprasījuma arhīva dokumentus izsniedz bez maksas. Attiecīgos arhīva dokumentus nosūta uz zvērināta tiesu izpildītāja oficiālās elektroniskās adreses kontu vai izsniedz Valsts zemes dienesta portālā."
· 3. Papildināt ar 60. punktu šādā redakcijā:
· "60. Grozījumi šo noteikumu 38. punktā, kas paredz aktuālo Kadastra informācijas sistēmas datu nodrošināšanu pārskata gada slēguma inventarizācijas veikšanai, stājas spēkā 2024. gada 16. oktobrī. Līdz 2024. gada 15. oktobrim šo noteikumu 38. punktā minēto informāciju pašvaldībām pārskata gada inventarizācijas veikšanai Valsts zemes dienests bez maksas sagatavo bez pieprasījuma pēc stāvokļa uz datu atlases brīdi vienu reizi pārskata gadā laikposmā no 1. oktobra līdz 15. oktobrim Valsts zemes dienesta tīmekļvietnē (www.vzd.gov.lv) publicētajā apjomā, sagatavotos datus izsniedzot elektroniski *.xlsx formātā uz pašvaldības oficiālās elektroniskās adreses kontu."

